น้ำมันดิบปิดบวก 1.02 ดอลล์
สัญญาน้ำมันดิบ ตลาดนิวยอร์กปิดพุ่งขึ้น 1.02 ดอลล์ คาด สหรัฐเลี่ยงหน้าผาการคลัง
1 ม.ค. 2556

สัญญาน้ำมันดิบ ตลาดนิวยอร์กปิดพุ่งขึ้น 1.02 ดอลล์ คาด สหรัฐเลี่ยงหน้าผาการคลัง
สัญญาน้ำมันดิบเวสต์เท็กซัส (WTI ) ส่งมอบเดือนก.พ.พุ่งขึ้น 1.02 ดอลลาร์ หรือ 1.12% ปิดที่ 91.82 ดอลลาร์/บาร์เรล 
ส่วนสัญญาน้ำมันดิบเบรนท์ (BRENT) ส่งมอบเดือนก.พ.ที่ตลาดลอนดอน 49 เซนต์ หรือ 0.44% ปิดที่ 111.11 ดอลลาร์/บาร์เรล 
ตลาดน้ำมันนิวยอร์กได้รับแรงหนุนจากความคาดหวังที่ว่าสหรัฐจะตกลงกันได้ในเรื่องการหลีกเลี่ยงภาวะหน้าผาการคลัง หลังจากประธานาธิบดีบารัค โอบามา กล่าวว่า การทำข้อตกลงเพื่อยับยั้งการปรับขึ้นภาษียังคงมีความหวัง ขณะที่นายมิทช์ แมคคอร์เนลล์ เจ้าหน้าที่ระดับสูงของวุฒิสภาสังกัดพรรครีพับลิกันกล่าวว่า สภาคองเกรสให้จะบรรลุข้อตกลงเพื่อหลีกเลี่ยงหน้าผาการคลัง
นอกจากนี้ ตลาดยังได้รับแรงหนุนหลังจาก HSBC Holdings เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนเดือนขยายตัวสู่ระดับ 51.5 ในเดือนธ.ค. ซึ่งเป็นระดับสูงสุดในรอบ 19 เดือน จากสถิติเดือนพ.ย.ที่ 50.5 ซึ่งสะท้อนให้เห็นว่าเศรษฐกิจจีนยังคงมีการขยายตัว
นักลงทุนจับตาดูการเจรจาเพื่อหลีกเลี่ยงภาวะหน้าผาการคลัง หรือภาวะที่มาตรการปรับขึ้นภาษีและปรับลดงบรายจ่ายขนาดใหญ่วงเงิน 6 แสนล้านดอลลาร์ของรัฐบาลสหรัฐจะเริ่มมีผลบังคับใช้โดยอัตโนมัติในวันที่ 1 ม.ค. 2556  ถ้าประธานาธิบดีโอบามา และสภาคองเกรสไม่สามารถบรรลุข้อตกลงได้ทันก่อนเส้นตายในเวลาเที่ยงวันนี้ตามเวลาไทย ซึ่งอาจจะทำให้เศรษฐกิจสหรัฐเผชิญภาวะถดถอย